Räpina Aianduskooli täienduskoolitus

Pitsitehnikates esemete valmistaja
2026-02-16 - 2027-02-16 | Räpina Aianduskool, Aianduse 6, Räpina, Eesti
Koht: Räpina Aianduskool, Aianduse 6, Räpina
Aeg: 16.02.2026 – veebruar 2027
Maht: 280 ak h (90 kontakttundi, 190 tundi iseseisvat tööd), 8 AP.
Hind: 900€ Eraldi kokkuleppel võimalik tasuda osamaksete kaupa.
Koolitajad: Räpina Aianduskooli tekstiilkäsitöö eriala koolitajad
Koolitusjuht: Elina Oeselg, 56671936, elina.oeselg@aianduskool.ee
Tekstiilkäsitööline, tase 5 Pitsitehnikates esemete valmistaja kutseeksamiks valmistumise täiendkoolitus.
Sihtrühm on pitsitehnikates esemete valmistaja kutseoskusi omandada soovivad käsitöölised.
Koolituse alustamise tingimus on tekstiilkäsitööline, tase 4 kompetentside olemasolu ja valmisolek osaleda õppes koos tasemeõppe õppijatega. Praktilisteks tööks vajalikud vahendid hangib endale õppija ise.
Õpiväljundid
Koolituse läbinu:

väärtustab käsitöö tegija kutset, järgib käsitööliste kutse-eetikat, rakendab uusi tehnoloogiaid, õpib iseseisvalt ja ennastjuhtivalt;
planeerib oma tööd ja kasutab digioskusi ning sobivaid erialaseid programme tööprotsessi korraldamisel, järgides keskkonna- ja tööohutusnõuete täitmist;
kavandab ja korraldab efektiivse tööprotsessi pitsitehnikas (niplis-, filee-, sõlmpits ehk makramee, nõela-, süstikpits, hargil heegeldamine, Iiri pits ehk heegelgipüür, pitsilised silmuskoed, etnograafilised pitsid) esemete valmistamiseks;
suhtleb, edastab oma mõtteid selgelt, argumenteeritult emakeeles, teeb koostööd; hoiab end kursis erialase terminoloogiaga, kasutab seda korrektselt;
korraldab käsitööalase ettevõtte tegevust toodete disainimisest müügini, juhendab ja nõustab töötajaid;
rakendab erialaseid oskusi süsteemselt ja loovalt, hinnates võimalusi nende teostamiseks.

Õppesisu
Auditoorne teoreetiline ja praktiline õpe on omavahel tihedalt seotud.
A: Auditoorne ja praktiline õpe (90 ak tundi)

Niplispits (16 ak tundi)
Fileepits (10 ak tundi)
Makramee (5 ak tundi)
Nõelapits (8 ak tundi)
Süstikpits (8 ak tundi)
Hargipits (5 ak tundi)
Iiri pits (7 ak tundi)
Pitsilised silmuskoed (12 ak tundi)
Etnograafilised pitsid (5 ak tundi)
Ettevõtlus (4 ak tundi)
Portfoolio koostamine (5 ak tundi)
Tunni juhendamine (5 ak tundi)

B: Iseseisev töö (190 ak tundi)
Praktiliste iseseisvate tööde teostamine.
Lõpetamise tingimused
Koolituse edukalt lõpetajale väljastatakse täienduskoolituse tunnistus. Kui nõuded lõpetamiseks jäävad täitmata või õpiväljundid saavutamata, väljastatakse osalejale soovi korral tõend õppes osalemise kohta.
Nõuded lõpetamiseks:

Osalemine praktilises tegevuses
Hindamise edukas läbimine. Hindamine on mitteeristav.

Õpimapi koostamine: Õpimapp on vormistatud juhendi järgi, sisaldab kõikide läbitud teemade tööproove.
Praktilised iseseisvad tööd: Iga tehnika kohta on valminud väike toode.

Lisainfo
Koolitustasus ei sisaldu majutus ega toitlustus. Koolipäevadel on võimalik einestada kooli sööklas lisatasu eest. Koolimajast 1 km kaugusel on avalikud toitlustusasutused ja toidukauplus.
Majutuse võimalus lisatasu eest kooli õpilaskodus, Nooruse 1, Räpina, kui on kohti. Täienduskoolituse kursuslasele maksab majutus soovides olla üksinda toas 22€/öö, kui oled valmis jagama tuba tulevase kursusekaaslasega (kahekesi toas) 12€. Hinna sees on voodipesu ja köögi kasutamise võimalus (kööginurk igas kahetoalises boksis).
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse 10 tööpäeva enne koolituse algust või õppegrupi täitumisel. Lisainfo koolitusjuhilt või koolitus@aianduskool.ee Grupi mittetäitumisel jätab Räpina Aianduskool endale õiguse kursuse alguse edasi lükkamiseks.
NB! Alloleva registreerimisvormi täitmise ja edastamisega kinnitate, et olete tutvunud täienduskoolituse õppekorraldusega.
Registreerumisvormi edastamine ei garanteeri kohta õppegrupis. Kursusehuviliste nimekirja lisamise alus on korrektselt täidetud registreerimisvorm ja kuulumine sihtgruppi. Konkursi tekkimise korral otsustatakse õppegruppi pääsemine “Põhjenduse” lahtris oleva motivatsioonikirjelduse põhjal. Koolitusjuht võtab teiega enne kursuse algust e-posti teel ühendust! Õppegruppi arvamine toimub peale koolituslepingu sõlmimist.
Ees- ja perekonnanimi* Isikukood* Telefon* - märgi riigi suunakoodita E-mail* Aadress* Talu / tänav ja maja Küla / alev Linn / Vald Põhjendus ja lisainfoSaadaReset

Viinamarjakasvatus
2026-06-22 - 2026-11-30
Koht: Räpina Aianduskool, Aianduse 6, Räpina ja Ala-Juusa talu, Ihamaru, Põlvamaa
Maht: 2 EKAP / 70 ak tundi, millest 34 kontakttundi ja 36 tundi iseseisvat tööd
Aeg: 22.06. – november 2026 – NB! Toimumise täpsed kuupäevad sõltuvad vegetatsiooniperioodi algusest kevadel. Kõigile registreerunutele antakse toimumise kuupäevad teada esimesel võimalusel.
I õppepäev “Viinamarjakasvatuse alused” 22.juuni 2026 kell 10.00 – 19.15 Räpinas
II õppepäev “Viinapuude kahjustajad ja suvine hooldamine ” juuli 2026 kell 10.00 – 17.30 Räpinas
III õppepäev “Viinamarjade saagikoristus ja väärindamine “august-september 2026 kell 10.11 – 17.00 Ala-Juusa talus
IV õppepäev “Viinapuude sügislõikus ja paljundamine” oktoober-november 2026 kell 10.00 – 16.00 Räpinas
Hind: 320€, edukalt lõpetajale väljastatakse tunnistus.
Ühe õppepäeva hind 95€, kui soovite osaleda vaid üksikutel päevadel (need on eraldi koolitustena koolituskalendris). Üksikpäevadel iseseisvate tööde esitamise kohustus ei ole, osalejale väljastatakse tõend läbitud päeva(de) kohta.
Koolitajad: Epp Säga – Aianduskooli puuviljanduse õpetaja, Jugari Aed perenaine; Kersti Seeme – Ala-Juusa talu perenaine; Toivo Niiberg – koolitaja ja Aianduskooli kutseõpetaja.
Koolitusjuht: Elina Oeselg, 56 671 936 elina.oeselg@aianduskool.ee
Õppekava eesmärk on anda alustavatele viinamarjakasvatajatele teadmised ja praktilised oskused viinamarjade kasvatamiseks Eesti kliimas, hõlmates sordi valikut, istutamist, hooldust, haiguste ja kahjurite tõrjet ning saagi koristust, et saavutada elujõulised taimed ja kvaliteetne saak.
Sihtgrupp
Alustavad viinamarjakasvatajad.
Koolituse alustamise tingimus on algteadmiste olemasolu puittaimedest.
Õpiväljundid
Koolituse läbinu:

hindab viinapuude kasvutingimusi, valib sobivad sordid ning planeerib istutuse asukohta ja viisi;
teab viinapuude paljundamisviise, oskab valida paljasjuurseid ja konteineristikuid, istutab, hooldab esimesel kasvuaastal ja talvel;
hooldab viinapuid suve kestel ja sügisel ning katab neid sõltuvalt sordi talvekindlusest;
teab viinamarjade koristamise, säilitamise, hoidistamise ja veini valmistamise võimalusi;
koostab oma aias kasvavatele viinapuudele hoolduskava, mis hõlmab aastaringseid töid ja arvestab sordi eripära ning Eesti kliimatingimusi

Õppesisu

1. õppepäev: Viinamarjakasvatuse alused: sobiva sordi valik, istutamine ning kevadine toestamine ja hoolduslõikus. Iseseisev töö: “Viinamarjad koduaias”
2. õppepäev: Viinapuude kahjustajad ja suvine hooldamine
3. õppepäev: Viinamarjade saagikoristus ja väärindamine Ihamarus Ala-Juusa talu Kersti Seeme istandik (avamaal ja katmikalal veinimari)
4. õppepäev: Viinapuude sügislõikus ja paljundamine Iseseisev töö “Minu viinapuude aastaring” hoolduskava, esitamise tähtaeg nädal peale õppepäeva.
Iseseisvad tööd:

Õppekavas välja toodud kirjanduse läbitöötamine.
„Viinamarjad koduaias“ uurimus/olukorrakirjeldus. Sisendiks teisele iseseisvale tööle, oma aia viinapuude hoolduskavale.
“Minu viinapuude aastaring” hoolduskava koostamine.

Kursusel osaleja isikuandmete kogumise aluseks on haridus- ja teadusministri määrused 18.09.2013.nr.33 ja 19.06.2015 nr.27. Kursusel osalemise avalduse esitamisega (nii veebivormi kui ka suuliselt kohapeal, telefoni ja e-posti teel) kinnitate, et lubate enda andmeid, mis on käesoleva kursuse käigus kogutud, Räpina Aianduskoolil kasutada statistika tegemiseks ja tagasisideküsitluste läbiviimiseks.
NB! Alloleva registreerimisvormi täitmise ja edastamisega kinnitate, et olete tutvunud kursuse õppekava ja täienduskoolituse õppekorraldusega, sh olete teadlik, et vastavalt õppekorralduse punktidele 1.7.3 ja 1.7.5 säilib kursusele kohale ilmumata jätmise ja katkestamise korral täiemahuline koolitusarve tasumise kohustus.
Kursusel osalemiseks on vajalik eelregistreerimine, sest kohtade arv on piiratud. Registreerimine kursusele lõpetatakse 7 tööpäeva enne koolituse algust või õppegrupi täitumisel. Lisainfo koolitusjuhilt. Grupi mittetäitumisel on Räpina Aianduskoolil õiguse kursuse algust edasi lükata või koolitus ära jätta.
Registreerumisvormi edastamine ei garanteeri kohta õppegrupis. Kursusehuviliste nimekirja lisamise alus on korrektselt täidetud registreerimisvorm. Õppegruppi arvamine toimub avalduste laekumise järjekorras, koha õppegrupis tagab ettemaksuarve tasumine. Koolitusjuht võtab teiega enne kursuse algust kindlasti ühendust!
Koolitus toimub, kui igal õppepäeval osaleb vähemalt 10 inimest.
Kursusele registreerumise vorm Osaleja ees- ja perekonnanimi* Isikukood* E-mail* Osaleja telefon* Elukoha aadress* Olen tutvunud täienduskoolituse õppekorralduse ja kursuse õppesisuga *Jah Vastavalt õppekorralduse punktidele 1.7.3 ja 1.7.5 säilib mul kursusele kohale ilmumata jätmise ja katkestamise korral täiemahuline koolituskoha maksumuse kompenseerimise kohustus*Jah, mõistan, et vastavalt õppekorralduse punktidele 1.7.3 ja 1.7.5 säilib mul kursusele kohale ilmumata jätmise ja katkestamise korral täiemahuline koolituskoha maksumuse kompenseerimise kohustus. Arve saaja andmed, kui maksja ei ole koolitusel osaleja Ettevõtte nimi Reg. nr. Arveid menetlev e-postiaadress Kontakttelefon Õpin hetkel AianduskoolisSaadan registreerimisteateTühjendan vormi

Alushariduse abiõpetaja ja lapsehoidja
2026-08-17 - 2027-06-30
Koht: Räpina Aianduskool, Aianduse 6, Räpina
Toimumise aeg: 2026/2027 õppeaasta
Maht: 12 AP / 420 ak tundi (288 kontakttundi)
Hind: 2900€ Eraisikutel võimalus tasuda osamaksete kaupa.
Koolitaja kompetents: Täiskasvanute koolitaja tase 6 kompetentsid, täiskasvanute koolitamise kogemus vähemalt viis aastat, praktik, erialakutse kompetentsid vähemalt tase 4.
Õppe eesmärk
Õppekava läbinu toetab individuaalseid vajadusi arvestades lapse igakülgset arengut, luues last arendava kasvukeskkonna ja olles ise elukestev õppija.
Sihtrühm
Õpetaja abina ja abiõpetajana tegutsevad või tegutseda soovivad vähemalt keskharidusega täiskasvanud, lapsehoidjana tegutsevad või tegutseda soovivad täiskasvanud.
Õpiväljundid
Õppija:

Toetab lapse (sh erivajadusega) igakülgset arengut.
Kujundab lapse eakohaseid oskusi.
Kavandab lapsest lähtuvaid eakohaseid mängulisi ja loovaid tegevusi.
Loob toetava ja mängulise õpi- ja kasvukeskkonna laste arenguks
Kasutab kommunikatsioonitehnikaid ja rakendab neid meeskonnatöös.
Rakendab tulemuslikku koostööd meeskonnas ja organisatsioonis.

Lõpetamise tingimused
Õpiväljundid on saavutatud ja õppekavas ettenähtud hindamine on sooritatud positiivselt. Eduka lõpetamise korral väljastatakse täienduskoolituse tunnistus. Õpiväljundite saavutamata jäämise või üksikute teemade läbimise korral väljastatakse soovijale täienduskoolituse tõend.
Õppe sisu
Teema ja mahu jaotus ainepunktides
I moodul Õppe- ja kasvatustegevuse korraldus, eesmärgid, põhimõtted, alusväärtused ja kutse-eetika – 1AP
1. Alushariduse seadus ja seadusandlus
2. Lasteasutuse õppekava
3. Nüüdisaegne õpikäsitus
4. Õppe- ja kasvatustegevuse eesmärgid ja põhimõtted
5. Alushariduse alusväärtused
6. Kutse-eetika ja professionaalne käitumine
II moodul Lapse areng ja arengu toetamine – 4AP
1. Lapse areng sünnist kuni seitsmenda eluaastani
2. 0-7-aastase lapse eeldatavad üldoskused: tunnetus, õpi- ja mänguoskused
3. Eakohased tegevused ja loovuse arendamine
4. Lapsest lähtuv õppe- ja kasvatustöö
5. Õppe- ja tegevusplaanid
6. Õppe- ja kasvatustegevuse analüüsimine
7. Laste arengu hindamise põhimõtted
8. Arengupsühholoogia alused
III moodul Õpi- ja kasvukeskkonna kujundamine – 3AP
1. Õpi- ja kasvukeskkonna kujundamise põhimõtted
2. Mängulisus, eakohasus ja loovus
3. Turvalise ja toetava keskkonna loomine
4. Erinevad metoodikad alushariduses
5. Laste tervise jälgimine ja tervist edendavad tegevused
6. Hügieenilised harjumused
IV moodul Suhtlemine, kommunikatsioon ja koostöö – 1AP
1. Suhtlemise alused ja kommunikatsiooni põhitehnikad
2. Efektiivne suhtlemine lastega
3. Kuulamisoskused ja tagasiside andmine
4. Suhtlemine ja konfliktilahenduse meetodid
5. Suhtlemise roll igapäevastes tegevustes lasteaias
6. Lastevanematega suhtlemise ja koostöö alused
7. Tagasiside andmine ja nõustamine
V moodul Kaasav haridus ja erivajadusega lapsed – 2AP
1. Kaasava hariduse põhimõtted
2. Erivajaduste liigid
3. Alternatiivkommunikatsioon
4. Erivajadustega laste arendamine
5. Laste arengupotentsiaali toetamine
VI moodul Digipädevused, professionaalne areng ja meeskonnatöö – 1AP
1. Digipädevused hariduses
2. Innovatiivsed õpetamismeetodid ja haridustehnoloogia kasutamine
3. Meeskonnatöö ja tõhusa kommunikatsiooni strateegiad
4. Professionaalne areng ja õppimine
5. Elukestev õpe ja isiklik areng
Lisateave
Koolitushinnas ei sisaldu toitlustus ega majutus. Einestada on võimalik kooli sööklas, umbes 1 km kauguse koolist on linna avalikud toitlustusasutused ja toidukauplused.
Majutuse võimalus lisatasu eest kooli õpilaskodus, Nooruse 1, Räpina, kui on kohti. Täienduskoolituse kursuslasele maksab majutus soovides olla üksinda toas 22€/öö, kui oled valmis jagama tuba tulevase kursusekaaslasega (kahekesi toas) 12€. Hinna sees on voodipesu ja köögi kasutamise võimalus (kööginurk igas kahetoalises boksis). Tasu majutuse eest, kui märgite oma soovi registreerumisvormis, lisatakse teie koolitusarvele.
Koolitusel osaleja isikuandmete kogumise aluseks on haridus- ja teadusministri määrused 18.09.2013.nr.33 ja 19.06.2015 nr.27. Kursusel osalemise avalduse esitamisega kinnitate, et lubate enda andmeid, mis on käesoleva kursuse käigus kogutud, Räpina Aianduskoolil kasutada statistika tegemiseks ja tagasisideküsitluste läbiviimiseks.
Kursusel osalemiseks on vajalik eelregistreerimine, sest kohtade arv on piiratud. Registreerimine koolitusele lõpetatakse hiljemalt 10 tööpäeva enne koolituse algust või õppegrupi täitumisel.
Alloleva registreerimisvormi täitmise ja edastamisega kinnitate, et olete tutvunud täienduskoolituse õppekorralduse ja koolituse õppekavaga.
Lisainfo koolitusjuhilt tel: 56671936 või koolitus@aianduskool.ee Grupi mittetäitumisel on Räpina Aianduskoolil õigus kursuse algust edasi lükata või kursus ära jätta.
Registreerumisvormi edastamine ei garanteeri kohta õppegrupis. Kursusehuviliste nimekirja lisamise alus on korrektselt täidetud registreerimisvorm. Mh * väljad on kohustuslikud ja kui maksja andmeid ei ole sisestatud, koostatakse arve eraisikule. Koha õppegrupis tagab koolituslepingu allkirjastamine. Koolitusjuht võtab teiega enne kursuse algust veel ühendust!
Koolitus toimub, kui osaleb vähemalt 10 inimest. Õppegrupis vabu kohti veel: 15
Kursusele registreerumise vorm Osaleja ees- ja perekonnanimi* Isikukood* E-mail* Osaleja telefon* Elukoha aadress* Olen tutvunud täienduskoolituse õppekorralduse ja kursuse õppekavaga *Jah Vastavalt õppekorralduse punktidele 1.7.3 ja 1.7.5 säilib mul kursusele kohale ilmumata jätmise ja katkestamise korral täiemahuline koolituskoha maksumuse kompenseerimise kohustus*Jah, mõistan, et vastavalt õppekorralduse punktidele 1.7.3 ja 1.7.5 säilib mul kursusele kohale ilmumata jätmise ja katkestamise korral täiemahuline koolituskoha maksumuse kompenseerimise kohustus. Lisainfo koolitajale Arve saaja andmed, kui maksja pole koolitusel osaleja Õpin hetkel AianduskoolisSaadan registreerimisteateTühjendan vormi
